**10. A feladat az 1956-os magyar forradalomhoz kapcsolódik. 2011 okt**

**Válaszoljon a kérdésekre az 1956-os forradalom és szabadságharc eseményeit leíró**

**forrásrészletek és ismeretei alapján!**

Források:

**A)** „Egyszer csak valaki azt mondja, menjünk, döntsük le a Sztálin-szobrot. Fölültünk

egy teherautóra, s ahogy mentünk, jöttek ki a munkások a gyárakból. A diákfelkelést

talán el is fojthatták volna. De amikor a villamosról a munkások leszálltak, és

megindult az áradat… […] Visszamentünk a Rádióhoz, akkor már ott dúlt a harc.”

(*Czene Ferenc visszaemlékezése*)

**B)** „Megegyezés történt a következő formában: a szovjet csapatokat kivonják

Budapestről, helyükre magyar csapatok állnak be. Mi azok kezébe letesszük a

fegyvert. […]

Hazamentünk a Tűzoltó utcába. Közben már nagy győzelmi hangulat volt a Corvin

mozinál, filmeztek, külföldi újságírók tömege szaladgált fényképezőgépekkel,

jegyzőtömbökkel. Valóban tűzszünet volt. A szovjet tankok vonultak kifelé a

városból.” (*Angyal Istvánnak, a Tűzoltó utcai fegyveres csoport parancsnokának vallomása*)

**C)** „A Budapesten harcoló szovjet csapatok a lázadók ellenállásának letörése után

elfoglalták a Parlament és az MDP KV [Magyar Dolgozók Pártja Központi

Vezetősége] épületét, valamint a Parlament közelében lévő rádióadó-állomást.

Birtokukba vettek három, a város keleti és nyugati részét összekötő Duna-hidat,

valamint egy fegyver- és lőszerraktárat.” *(Zsukov szovjet hadügyminiszter jelentése a*

*magyarországi helyzetről)*

**D)** „A Margit hídon Budára még villamoson megyünk. A Bem téren már sokkal

forróbb a hangulat és nagyobb tömeg fogad, mint előbb a Petőfi-szobornál. Itt is

éppen Veres Pétert hallgatják. […]

A zsibongás, a tömeg óriási és egyre nő. Jelszavak röpködnek, énekek hangzanak.

Felváltva énekeljük a Himnuszt, Szózatot, a Kossuth-nótát. Hol itt kezdik, hol ott.”

*(Részletek Zimándi Pius István, premontrei szerzetes naplójából)*

**E)** „A Kossuth térre érve meglepő kép fogadott. A Parlament mindkét oldalán szovjet

tankok és páncéltörő lövegek álltak. Valamennyi ágyú tövében magyar nemzetiszín

zászló! Az ágyúk csövén gyerekek és felnőttek ültek, csimpaszkodtak. Mintha

népünnepély volna, barátkoztak a szovjet katonákkal. […]

Az első géppuskasorozatot jól láttam. Ez a Kávéházas ház tetejéről jött, mint jeladás.

Ezt követően a Munkásmozgalmi Intézet, a Kossuth téri ház tetejéről is sorozatokat

lőttek. […] Mire az árkádok alá jutottam, 3-4 épület tetejéről és a Parlament elől is

lőttek.” *(Névtelen szemtanú visszaemlékezése)*

**a) Melyik az a két forrásrészlet, amelyik 1956. október 23-án történt eseményeket mutat**

**be?** (Elemenként 0,5 pont.)

A forrásrészletek betűjelei: .......... ……….

**b) Melyik forrásrészlet szól arról az eseményről, amelyre a következő megállapítások**

**vonatkoznak?** (1 pont)

„A véres esemény […] olaj volt a tűzre. A már lankadni látszó fegyveres harc új erőre

kapott. […] Ezután öltött nagyobb méreteket az ávósok utáni hajtóvadászat […].”

*(Romsics Ignác, történész)*

A forrásrészlet betűjele: ……….

**c) Az alábbiakban a C) jelű forrásrészlet folytatását olvashatja. Kinek a neve hiányzik a**

**mondat elejéről?** (1 pont)

„[…] ellenforradalmi kormányának minden tagja bujkál. Felkutatásuk folyamatban

van.”

Név: ………………………………………………

**10. 1956 (Összesen 3 pont.)**

**a)** A, D *(Elemenként 0,5 pont, összesen 1 pont.)*

**b)** E *(1 pont)*

**c)** Nagy Imre *(1 pont)*